Amezruy n tmetti taqbaylit, d amarkanti ama deg wayen yaɛnan ansayen akked laɛwayed d win icuden ɣer tudert n yal ass n umdan , d win ur yeqqim ara kan di tsekla timawit iga iẓuran-is di tsekla yuran, akken daɣen i yettef amḍiq deg tasekla yettwacnan n tura, amedya n tizlit n Tawes Arḥab iwumi tefka isem “ ansayen n tjaddit” i d-yefɣen deg taggara n useggas 2020, leqbayel si zik kkren-d akked laɛwayed d wansayen ar ass-a mazal win i isemrasen lɛwayed-agi deg tuddert-ines n yall-ass . Acku timetti taqbaylit tbedd ɣef wansayen-is akken i d-yenna Hanoteeau deg udlis-is “ les coutumes kabyles” belli leqbayel ṭṭfen, ckentḍen s waṭas deg wansayen-nsen deg yal tagnit, imi ten-ttwalin d yiwen n uferdis i yettidiren yid-sen, ur zmiren ara ad fken deg-s afus.”3